Publication: Magyar Közlöny
Issue: MK-2003-145 (Year: 2003, Number: 145)
Era: 1990-2004
Section: 96/2003. (VII. 15.) Korm. rendelet (a továbbiakban: Korm.
Paragraph Index: 122

6. További indítványozók a Kórháztv. egészének megsemmisítését — a törvény 27. §-ának, illetve 30—32. §-ainak külön kiemelésével — indítványozták. Indítványukban az Alkotmány 19. § (3) bekezdés c) pontja, 26. § (2) bekezdése, 31/A. § (1) bekezdése, 70/A. § (1) bekezdése, valamint 70/D. § (1) bekezdése sérelmét állították. Indítványuk indokolásaként elõadták, hogy az Országgyûlés alkotmányellenesen járt el a Kórháztv. újratárgyalásánál, mert az Alkotmány „megfontolásra” vonatkozó elõírásainak nem tett eleget. Álláspontjuk szerint a Kórháztv. ellentétes az Alkotmány 31/A. § (1) bekezdésével is, mert a köztársasági elnök indítványának „»csípõbõl tüzelve« történõ — elvetése sértõen megkérdõjelezi az Elnök ítélõképességét”. Kifejtették továbbá, hogy a Kórháztv. feleslegesen növeli az egészségügy kiadásait, s ezen keresztül indokolatlanul rontja a költségvetés egyensúlyát és fokozza az ország eladósodását, ezért ellentétes az Alkotmány 19. § (3) bekezdés c) pontja szerinti „gazdaságosság követelményével”. Az Alkotmány 70/A. § (1) bekezdése, valamint 70/D. § (1) bekezdése sérelmét pedig arra tekintettel állították, hogy a privatizált egészségügyi intézmények tulajdonosai által felszámított árak miatt milliós nagyságrendû tömegeket zárnak ki a korszerû gyógyító-megelõzõ egészségügyi szolgáltatások igénybevételétõl.

Source: https://magyarkozlony.hu/hivatalos-lapok/42ecc5b5a8eae0ec02ab00ba2551bc8d78311f8d/dokumentumok/db6b089b450ec31c753b9f33688c0b0dbb03fd00/letoltes